Նիկոլայ Տրուսևիչ

Նիկոլայ Ալեքսանդրովիչ Տրուսևիչ (, ), խորհրդային ֆուտբոլիստ, դարպասապահ, հանդես է եկել Օդեսայի «Պիշչևիկ» և «Դինամո», ավելի ուշ՝ Կիևի «Դինամո» ակումբներում։

Մասնակցել է օկուպացված Կիևում 1942 թվականին (հունիսի 7-ից մինչև օգոստոսի 16-ը) անցկացված խաղերին Կիևի «Դինամո» և «Լոկոմոտիվ» ակումբների խաղացողներից հավաքված «Ստարտ» թիմի կազմում։

Կենսագրություն 
ԽՍՀՄ առաջնություններում Նիկոլայ Տրուսևիչը մասնակցել է 65 հանդիպման, 1941 թվականին՝ 8 խաղի։ Երկու անգամ դարձել է ԽՍՀՄ առաջնության մրցանակակիր (1936 թվականի գարուն, 1937)։ 1936 թվականին մասնակցել է Թուրքիայի ակումբների հավաքականի դեմ հետ հաղթական խաղին, 1935 թվականին՝ Ուկրաինայի հավաքականի հաղթական խաղին ընդդեմ «Ռեդ Սթարի» (Փարիզ, Ֆրանսիա), 1937 թվականին՝ Բասկոնիայի հավաքականի դեմ խաղին։ 1935 թվականին «Ուկրաինայի տարվա ֆուտբոլիստ» հարցման արդյունքներով զբաղեցրել է երրորդ տեղը։

Նիկոլայ Տրուսևիչը գնդակահարվել է 1943 թվականի փետրվարի 24-ին Սիրեցի համակենտրոնացման ճամբարում «Դինամոյի» այլ ֆուտբոլիստների՝ Իվան Կուզմենկոյի և Ալեքսեյ Կլիմենկոյի հետ։

Ընդգրկվել է 20-րդ դարի Օդեսայի լավագույն ֆուտբոլիստների թվում։

Ի հիշատակ Նիկոլայ Տրուսևիչի՝ 1966 թվականից ամեն տարի անցկացվում է Օդեսայի մարզային գավաթի խաղարկությունը։

Գրականության մեջ 
 Պ. Սևերով, Ն. Խալեմսկի. «Վերջին մենամարտը» (, 1959) - Նիկոլայ Ռուսևիչ։

Կինեմատոգրաֆում 
 Երրորդ խաղակես (ֆիլմ, 1962) - դերակատար՝ Գենադի Յուխտին
 Մրցախաղ (ֆիլմ, 2012) - դերակատար՝ Սերգեյ Բեզռուկով

Տես. նաև 
 Մահվան մրցախաղ

Ծանոթագրություններ

Արտաքին հղումներ 
 Նիկոլայ Տրուսևիչի էջը «Junik.lv» կայքում 

Խորհրդային ֆուտբոլիստներ
Ֆուտբոլի դարպասապահներ
Դինամո Կիևի ֆուտբոլիստներ
«Խիզախության համար» մեդալով պարգևատրվածներ (ԽՍՀՄ)